|  |  |
| --- | --- |
| **HOTARARE GUVERN 599/2018** | ***Vigoare*** |
| **Emitent: Guvern  Domenii: Coruptie** | **M.O. 751/2018** |
| Hotarare pentru aprobarea Metodologiei standard de evaluare a riscurilor de coruptie în cadrul autoritatilor si institutiilor publice centrale, împreuna cu indicatorii de estimare a probabilitatii de materializare a riscurilor de coruptie, cu indicatorii de estimare a impactului în situatia materializarii riscurilor de coruptie | |

M.Of.Nr.751 din 30 august 2018

**HOTARÂRE Nr.599  
pentru aprobarea Metodologiei standard de evaluare a riscurilor de coruptie**

**în cadrul autoritatilor si institutiilor publice centrale, împreuna cu indicatorii**

**de estimare a probabilitatii de materializare a riscurilor de coruptie,**

**cu indicatorii de estimare a impactului în situatia materializarii riscurilor**

**de coruptie si formatul registrului riscurilor de coruptie, precum si pentru**

**aprobarea Metodologiei de evaluare a incidentelor de integritate în cadrul**

**autoritatilor si institutiilor publice centrale, împreuna cu formatul raportului**

**anual de evaluare a incidentelor de integritate**

   Având în vedere obiectivul specific 2.1 - Îmbunatatirea capacitatii de gestionare a esecului de management prin corelarea instrumentelor care au impact asupra identificarii timpurii a riscurilor si vulnerabilitatilor institutionale din Strategia nationala anticoruptie 2016-2020, aprobata prin Hotarârea Guvernului [nr. 583/2016](Doc:1160058303/2), care prevede ca masuri introducerea unei metodologii standard de evaluare a riscurilor de coruptie si dezvoltarea unui mecanism institutional de evaluare ex-post a incidentelor de integritate,  
   în temeiul [art. 108](Doc:1030000102/99#108) din Constitutia României, republicata, si al art. 11 lit. f) din Legea [nr.90/2001](Doc:1010009002/1) privind organizarea si functionarea Guvernului României si a ministerelor, cu modificarile si completarile ulterioare,

**Guvernul României** adopta prezenta hotarâre.

**Art. 1. -** Se aproba Metodologia standard de evaluare a riscurilor de coruptie în cadrul autoritatilor si institutiilor publice centrale, prevazuta în anexa nr. 1, împreuna cu indicatorii de estimare a probabilitatii de materializare a riscurilor de coruptie, prevazuti în anexa nr. 2, cu indicatorii de estimare a impactului în situatia materializarii riscurilor de coruptie, prevazuti în anexa nr. 3, si formatul registrului riscurilor de coruptie, prevazut în anexa nr. 4.  
**Art. 2. -** Se aproba Metodologia de evaluare a incidentelor de integritate în cadrul autoritatilor si institutiilor publice centrale, prevazuta în anexa nr. 5, împreuna cu formatul raportului anual de evaluare a incidentelor de integritate, prevazut în anexa nr. 6.  
**Art. 3. -** Anexele nr. 1-6 fac parte integranta din prezenta hotarâre.

PRIM-MINISTRU  
**VASILICA-VIORICA DANCILA**

                             Contrasemneaza:  
                               Ministrul justitiei,  
                              **Tudorel Toader**                               Viceprim-ministru,

                                  ministrul dezvoltarii regionale

                                   si administratiei publice,  
                                **Paul Stanescu**                                    Ministrul afacerilor interne,  
                                  **Carmen Daniela Dan**

   Bucuresti, 2 august 2018.  
   Nr. 599.

**ANEXA Nr. 1**

**METODOLOGIE STANDARD  
de evaluare a riscurilor de coruptie în cadrul**

**autoritatilor si institutiilor publice centrale**

Capitolul I  
**Dispozitii generale**

Articolul 1  
**Obiectul metodologiei**

   Prezenta metodologie reglementeaza identificarea, analizarea, evaluarea si monitorizarea riscurilor de coruptie, precum si stabilirea si implementarea masurilor de prevenire si control al acestora, în conformitate cu obiectivul specific 2.1 din Strategia nationala anticoruptie 2016-2020 (SNA), aprobata prin Hotarârea Guvernului [nr. 583/2016](Doc:1160058303/2) privind aprobarea Strategiei nationale anticoruptie pe perioada 2016-2020, a seturilor de indicatori de performanta, a riscurilor asociate obiectivelor si masurilor din strategie si a surselor de verificare, a inventarului masurilor de transparenta institutionala si de prevenire a coruptiei, a indicatorilor de evaluare, precum si a standardelor de publicare a informatiilor de interes public.

Articolul 2  
**Definitii**

   În sensul prezentei metodologii, termenii si expresiile de mai jos au urmatoarele semnificatii:  
   a) amenintare de coruptie - actiunea sau evenimentul de coruptie care se poate produce în cadrul a unei activitati specifice a unei autoritati sau institutii publice din cele prevazute la art. 3 sau al unei structuri din cadrul acestora;  
   b) consilier de etica - functionar public desemnat de conducerea uneia dintre institutiile prevazute la art. 3 pentru consiliere etica si monitorizarea respectarii normelor de conduita, având urmatoarele atributii: acordarea de consultanta si asistenta personalului din cadrul autoritatii sau institutiei publice cu privire la respectarea normelor de conduita; monitorizarea aplicarii prevederilor codului de conduita în cadrul autoritatii sau institutiei publice; întocmirea de rapoarte privind respectarea normelor de conduita de catre personalul din cadrul autoritatii sau institutiei publice;  
   c) consilier de/pentru integritate - functionar public ce poate fi desemnat de conducerea uneia dintre institutiile prevazute la art. 3 pentru implementarea si asigurarea cunoasterii de catre angajati a standardelor legale de integritate;  
   d) impact - dimensiunea efectelor materializarii riscurilor de coruptie asupra exercitarii atributiilor autoritatilor si institutiilor publice;  
   e) incident de integritate - unul dintre urmatoarele evenimente privind situatia unui angajat al unei autoritati sau institutii publice din cele prevazute la art. 3 sau al unei structuri din cadrul acestora: încetarea disciplinara a raporturilor de munca sau de serviciu, ca urmare a savârsirii unei abateri de la normele deontologice sau de la alte prevederi similare menite sa protejeze integritatea functiei publice, inclusiv cele stabilite prin legislatie secundara si tertiara, pentru care este prevazuta aceasta sanctiune; trimiterea în judecata sau condamnarea pentru savârsirea unei infractiuni de coruptie sau a unei fapte legate de nerespectarea regimului interdictiilor, incompatibilitatilor, conflictului de interese sau declararii averilor; ramânerea definitiva a unui act de constatare emis de catre Agentia Nationala de Integritate, referitor la încalcarea obligatiilor legale privind averile nejustificate, conflictul de interese sau regimul incompatibilitatilor;  
   f) materializarea riscului de coruptie - concretizarea unei amenintari de coruptie, care conduce la savârsirea unei fapte de coruptie;  
   g) plan de integritate - ansamblul de masuri identificate de conducerea institutiei ca remedii pentru riscurile si vulnerabilitatile institutionale la coruptie identificate, vizând prevenirea coruptiei, educatia angajatilor, dar si a publicului-tinta vizat de activitatea institutiei, precum si combaterea coruptiei;  
   h) probabilitate - eventualitatea de materializare a unui risc de coruptie;  
   i) registrul riscurilor de coruptie - document întocmit în cadrul activitatii de management al riscurilor de coruptie de catre grupul de lucru responsabil, cuprinzând descrierea riscurilor de coruptie identificate în cadrul institutiei, domeniul de activitate în care se manifesta, probabilitatea, impactul si expunerea, masurile de interventie necesare, termenul de implementare si responsabilul de risc;  
   j) responsabil de risc de coruptie - personalul responsabilizat prin registrul riscurilor de coruptie pentru implementarea masurilor de prevenire sau control din cadrul autoritatilor si institutiilor publice;  
   k) risc de coruptie - probabilitatea de materializare a unei amenintari de coruptie care vizeaza un angajat, un colectiv profesional sau un domeniu de activitate, determinata de atributiile specifice si de natura sa produca un impact cu privire la îndeplinirea obiectivelor/activitatilor unei autoritati sau institutii publice din cele prevazute la art. 3 sau ale unei structuri din cadrul acestora;  
   l) vulnerabilitate - slabiciune în sistemul de reglementare ori control al activitatilor specifice, care ar putea fi exploatata, putând conduce la aparitia unei fapte de coruptie;

Articolul 3  
**Domeniul de aplicare**

   (1) Prezenta metodologie se aplica autoritatilor si institutiilor publice centrale, inclusiv celor subordonate, coordonate sau aflate sub autoritate, ai caror conducatori au calitatea de ordonatori principali, secundari sau tertiari de credite.  
   (2) Prin ordin sau decizie a conducatorilor entitatilor mentionate la alin. (1) se pot reglementa norme de aplicare adaptate specificului entitatilor respective.

Articolul 4  
**Scopul metodologiei**

   Prezenta metodologie are ca scop asumarea unor masuri de interventie pentru prevenirea si controlul riscurilor de coruptie pentru diminuarea probabilitatii de aparitie a riscurilor de coruptie, precum si a impactului în cazul materializarii acestora.

Articolul 5  
**Etapele metodologiei**

   Implementarea prezentei metodologii presupune parcurgerea urmatoarelor etape:  
   a) constituirea Grupului de lucru pentru implementarea metodologiei, denumit in continuare Grup de lucru;  
   b) identificarea si descrierea riscurilor de coruptie;  
   c) evaluarea riscurilor de coruptie;  
   d) stabilirea masurilor de interventie;  
   e) monitorizarea si revizuirea periodica a riscurilor de coruptie;  
   f) actualizarea planurilor de integritate.

Capitolul II  
**Grupul de lucru pentru implementarea metodologiei**

Articolul 6  
**Constituirea Grupului de lucru**

   În vederea realizarii activitatilor prevazute de prezenta metodologie, conducatorii autoritatilor si institutiilor publice prevazute la art. 3 dispun, prin ordin sau decizie, constituirea unui grup de lucru pentru implementarea metodologiei.

Articolul 7  
**Componenta Grupului de lucru**

   (1) Componenta Grupului de lucru se stabileste în functie de dimensiunea si caracteristicile organizatorice ale autoritatilor si institutiilor publice.  
   (2) Din componenta Grupului de lucru fac parte:

   a) o persoana din conducerea institutiei - în calitate de sef al Grupului de lucru;  
   b) conducatorii sau reprezentantii structurilor care se ocupa de urmatoarele activitati: integritate, control intern, raspundere disciplinara, audit intern, resurse umane, control intern managerial, achizitii publice, gestionarea mijloacelor financiare - în calitate de membri ai Grupului de lucru;  
   c) consilierul de etica si, dupa caz, consilierul de integritate - în calitate de membru al Grupului de lucru.  
   (3) Prin actul de constituire a Grupului de lucru se desemneaza si secretarul acestuia.  
   (4) Conducatorul institutiei poate extinde componenta Grupului de lucru si la alte functii pe care le considera relevante pentru realizarea activitatilor Grupului de lucru.

Articolul 8  
**Imposibilitatea constituirii Grupului de lucru**

   În cazul institutiilor în cadrul carora nu se poate constitui un grup de lucru din cauza numarului redus de personal, atributiile privind identificarea si evaluarea riscurilor, precum si stabilirea masurilor de interventie se îndeplinesc de catre Grupul de lucru constituit la nivelul institutiei supraordonate, din care va face parte si un reprezentant al institutiei respective.

Articolul 9  
**Functionarea Grupului de lucru**

   (1) În cadrul fiecarei institutii va fi stabilit, prin act intern, modul de convocare a Grupului de lucru, de luare a deciziilor în cadrul acestuia, precum si alte aspecte procedurale privind functionarea Grupului de lucru.  
   (2) În desfasurarea activitatilor sale, Grupul de lucru beneficiaza de sprijinul conducatorilor compartimentelor din structura organizatorica a institutiei, acestia având obligatia de a transmite, în termenele fixate, informatiile sau documentele solicitate.

Articolul 10  
**Atributiile Grupului de lucru**

   Grupul de lucru are urmatoarele atributii:  
   a) identificarea si descrierea riscurilor de coruptie;  
   b) evaluarea riscurilor de coruptie;  
   c) stabilirea masurilor de interventie;  
   d) completarea Registrului riscurilor de coruptie;  
   e) monitorizarea si revizuirea riscurilor de coruptie.

Capitolul III  
**Identificarea, analizarea, evaluarea si monitorizarea**

**riscurilor de coruptie. Stabilirea si implementarea masurilor de interventie**

Articolul 11  
**Identificarea si descrierea riscurilor de coruptie**

   (1) Identificarea si descrierea riscurilor constau în evidentierea amenintarilor de coruptie, precum si a vulnerabilitatilor prezente în cadrul activitatilor curente ale autoritatilor si institutiilor publice care ar putea conduce la savârsirea unor fapte de coruptie.  
   (2) Pentru identificarea riscurilor de coruptie, Grupul de lucru are în vedere:

   a) cazuistica incidentelor de integritate care au avut loc la nivelul institutiei;  
   b) rapoartele de audit intern;  
   c) rapoarte ale Curtii de Conturi;  
   d) rapoarte ale autoritatilor de control;  
   e) chestionare aplicate persoanelor cu functii de conducere sau coordonare din cadrul institutiei sau al structurilor subordonate, coordonate sau aflate sub autoritate.  
   (3) Daca apreciaza ca este necesar, Grupul de lucru poate aplica chestionare si angajatilor din cadrul structurilor care desfasoara activitati considerate vulnerabile la coruptie.  
   (4) Grupul de lucru poate avea în vedere si alte surse, cum ar fi articole de presa, reclamatii, petitii adresate institutiei, hotarâri judecatoresti.  
   (5) În cazurile prevazute la alin. (2) lit. e) si alin. (3), actul intern mentionat la art. 9 va reglementa si forma chestionarului.  
   (6) În situatia în care documentele sau informatiile enumerate mai sus beneficiaza de o circulatie restrânsa, actul intern mentionat la art. 9 va reglementa si modul de acces la aceste documente.  
   (7) În baza informatiilor obtinute conform alin. (2), (3) si (4), Grupul de lucru procedeaza la analizarea activitatilor vulnerabile la coruptie, precum si a surselor posibile de riscuri.

Articolul 12  
**Evaluarea riscurilor**

   (1) Activitatea de evaluare se desfasoara pentru fiecare dintre riscurile identificate, prin estimarea nivelurilor de probabilitate si impact.  
   (2) Pentru evaluarea riscurilor de coruptie se parcurg urmatoarele etape:

   a) estimarea probabilitatii de materializare a riscurilor de coruptie;  
   b) estimarea impactului;  
   c) determinarea expunerii la risc;  
   d) clasificarea si ordonarea riscurilor de coruptie;  
   e) determinarea prioritatii de interventie.

Articolul 13  
**Estimarea probabilitatii de materializare a riscurilor de coruptie**

   (1) Estimarea nivelului de probabilitate consta în aprecierea posibilitatii de materializare a riscurilor de coruptie si se realizeaza prin stabilirea si aplicarea unitara a unor indicatori, având la baza anexa nr. 2 la hotarâre.  
   (2) Probabilitatea se masoara pe o scala de la 1 la 3, astfel:

   a) 1 reprezinta probabilitate scazuta de materializare;  
   b) 2 reprezinta probabilitate medie de materializare;  
   c) 3 reprezinta probabilitate ridicata de materializare.

Articolul 14  
**Estimarea impactului în situatia materializarii riscurilor de coruptie**

   (1) Estimarea impactului consta în masurarea efectelor materializarii unui risc de coruptie si se realizeaza prin stabilirea si aplicarea unitara a unor indicatori, având la baza anexa nr. 3 la hotarâre.  
   (2) Impactul se masoara pe o scala de la 1 la 3, astfel:

   a) 1 reprezinta impact scazut;  
   b) 2 reprezinta impact mediu;  
   c) 3 reprezinta impact ridicat.

Articolul 15  
**Determinarea nivelului expunerii la riscuri**

   (1) Determinarea nivelului de expunere la un risc de coruptie consta în produsul dintre valoarea probabilitatii de materializare a acelui risc de coruptie si valoarea impactului în situatia materializarii lui.  
   (2) Valorile încadrate în intervalul 1-3 reprezinta nivel scazut de expunere, ceea ce nu necesita adoptarea unor masuri suplimentare, ci doar aplicarea celor existente.  
   (3) Valorile 4 si 6 reprezinta nivel mediu de expunere, ceea ce necesita adoptarea unor masuri de interventie.  
   (4) Valoarea 9 reprezinta nivel ridicat de expunere, ceea ce necesita interventie urgenta.  
   (5) Dupa determinarea nivelului expunerii se realizeaza clasificarea si ordonarea riscurilor de coruptie.

Articolul 16  
**Stabilirea masurilor de interventie**

   (1) Pe baza rezultatelor activitatilor de identificare, descriere si evaluare a riscurilor de coruptie, Grupul de lucru propune masuri de interventie pentru prevenirea si controlul acestora. Pentru fiecare masura de interventie se stabilesc responsabilul si termenul de finalizare a implementarii.  
   (2) Masurile de interventie pot consta, printre altele, în:

   a) formularea de propuneri cu privire la modificarea legislatiei;  
   b) activitati de instruire;  
   c) dezvoltare de sisteme informatice;  
   d) elaborare de proceduri de lucru;  
   e) planificarea si derularea periodica a unor activitati de audit si/sau control pentru activitatile considerate vulnerabile;  
   f) rotatia personalului.

Articolul 17  
**Registrul riscurilor de coruptie**

   (1) Pe baza activitatilor reglementate la art. 11-16, Grupul de lucru completeaza Registrul riscurilor de coruptie.  
   (2) Registrul riscurilor de coruptie are urmatoarea structura (anexa nr. 4 la hotarâre):

   a) domeniul de activitate;  
   b) descrierea riscului;  
   c) probabilitatea, impactul si expunerea la riscul de coruptie;  
   d) masurile de interventie;  
   e) termenul de implementare;  
   f) responsabilul de risc.  
   (3) Registrul riscurilor de coruptie fundamenteaza planul de integritate.

Articolul 18  
**Monitorizarea si revizuirea riscurilor de coruptie**

   (1) Monitorizarea si revizuirea se realizeaza de catre Grupul de lucru sau persoanele desemnate în acest sens, la nivelul institutiei unde acesta este constituit.  
   (2) Anual, Grupul de lucru sau persoanele desemnate monitorizeaza implementarea masurilor stabilite în Registrul riscurilor de coruptie si procedeaza la revizuirea acestuia, în conformitate cu starea de fapt existenta la nivelul institutiei.  
   (3) În situatia aparitiei unor riscuri noi de coruptie, acestea vor fi evaluate conform etapelor prevazute în prezenta metodologie si introduse în Registrul riscurilor de coruptie revizuit.

Capitolul IV  
**Dispozitii finale**

Articolul 19  
**Obligatia de actualizare a planurilor de integritate**

   (1) Autoritatile si institutiile publice prevazute la art. 3 au obligatia actualizarii o data la doi ani a planurilor de integritate, având la baza rezultatele aplicarii metodologiei de evaluare a riscurilor de coruptie.  
   (2) Planurile de integritate se transmit catre Secretariatul tehnic al SNA.

Articolul 20  
**Atributiile Secretariatului tehnic al SNA**

   În vederea evaluarii implementarii metodologiei la nivel national, Secretariatul tehnic al SNA întocmeste rapoarte anuale, pe baza informatiilor transmise de institutiile si autoritatile publice prevazute la art. 3.

Articolul 21  
**Evaluarea activitatii de implementare a metodologiei**

   Documentatia privind implementarea metodologiei se pastreaza de catre secretarul Grupului de lucru din cadrul institutiei si trebuie sa fie disponibila în situatia evaluarii activitatii de implementare a prezentei metodologii.

**ANEXA Nr. 2**

**Indicatorii de estimare a probabilitatii de materializare a riscurilor de coruptie**

|  |  |  |  |
| --- | --- | --- | --- |
| Nivelul probabilitatii | Descriere | Indicatori | Factori favorizanti |
| 1 - scazuta | Amenintarea de coruptie este foarte putin probabil sa se manifeste. | - Nu exista cazuri anterioare în propria institutie si nici în alte institutii, în domenii de activitate similare. NOTA: Evaluarea istorica a cazurilor se va limita la datele existente în institutie, înfiintarea acesteia sau organizarea/reorganizarea în actuala organigrama si având la baza actuala reglementare, daca aceste detalii sunt relevante. - Sunt prezenti maximum 3 factori favorizanti. | 1. probleme de natura legislativa - lacune legislative, norme neclare, imprevizibile, reglementarea unor exceptii care ridica probleme de interpretare si aplicare, flexibilitate în interpretarea subiectiva; 2. capacitate limitata de verificare a activitatii desfasurate; 3. particularitati ale culturii organizationale privind acceptarea de avantaje materiale, respectiv toleranta unor astfel de comportamente; 4. existenta unor surse de amenintare sau presiune asupra personalului; 5. contacte frecvente cu exteriorul institutiei, cu beneficiari ai serviciilor publice; 6. exercitarea atributiilor de serviciu în afara sediului institutiei publice; 7. gestionarea informatiei - obtinere, detinere si utilizare a informatiei, accesul la informatii confidentiale, gestionarea informatiilor clasificate; 8. gestionarea mijloacelor financiare; 9. achizitia/gestionarea de bunuri, servicii si lucrari; 10. acordarea de aprobari, avize ori autorizatii; 11. activitati de eliberare/emitere a unor documente; 12. îndeplinirea functiilor de control, supraveghere, evaluare si consiliere, audit; 13. competenta decizionala exclusiva; 14. activitati de recrutare si selectie a personalului; 15. constatare de conformitate sau de încalcare a legii, aplicare de sanctiuni. |
| 2 - medie | Amenintarea de coruptie este posibila, aceasta se poate manifesta. | - Exista cazuri de coruptie în domenii similare de activitate ori situatii care prezinta similitudini cu amenintarea definita. - Sunt prezenti maximum 5 factori favorizanti. |
| 3 - ridicata | Amenintarea de coruptie poate sa se manifeste în mod curent în activitate. | - Exista cazuri de coruptie în propria institutie. - Exista multiple cazuri în domenii similare de activitate ori situatii care prezinta multiple similitudini cu amenintarea definita. - Sunt prezenti peste 5 factori favorizanti. |

|  |  |
| --- | --- |
| În ipoteza în care factorii favorizanti reprezinta unicul indicator identificat, prezenta unui anumit numar de factori favorizanti nu conduce în mod automat la introducerea riscului într-o anumita categorie, Grupul de lucru luând aceasta decizie pe baza analizei concrete. | Prezenta acestor factori la nivelul institutiei, activitatii sau personalului se evalueaza de catre Grupul de lucru pe baza actelor normative, procedurilor interne, precum si având în vedere datele, informatiile, dar si experienta membrilor. |

**ANEXA Nr. 3**

**Indicatorii de estimare a impactului în situatia materializarii riscurilor de coruptie**

|  |  |  |  |
| --- | --- | --- | --- |
| Nivelul impactului | Descriere | Indicatori | Observatii |
| 1 - scazut | Producerea faptei de coruptie nu afecteaza activitatea de ansamblu a institutiei, având impact financiar si de imagine minim. | • nu genereaza efecte la nivelul altor activitati, cu exceptia celei în cadrul careia s-a produs fapta; • afectarea neglijabila, nesemnificativa a desfasurarii activitatii; • impact minor sau nesemnificativ asupra atingerii obiectivelor profesionale; • susceptibil de a conduce/provoca publicitate negativa; • afecteaza în mica masura si pe o perioada scurta de timp perceptia asupra institutiei si a corpului profesional; • impact financiar minim sau inexistent. | • Efectele la nivelul activitatii în cadrul careia s-a produs fapta sau la nivelul celorlalte activitati ale institutiei se evalueaza din punctul de vedere al perturbarii calendarului activitatilor, calitatii serviciilor, legalitatii activitatii, eficientei administrative sau economice. • Impactul financiar se analizeaza pe baza resurselor cheltuite ineficient sau în mod ilegal, precum si pe baza eventualelor pierderi, daca este cazul. |
| 2 - mediu | Producerea faptei de coruptie aduce atingere modului de desfasurare a activitatilor institutiei în ansamblu, are impact financiar si afecteaza imaginea institutiei. | • aduce atingere modului de desfasurare a activitatilor institutiei în ansamblu (nu numai activitatii în cadrul careia s-a produs fapta); • obiectivele profesionale sunt atinse partial; • eficienta activitatii este afectata; • exista impact financiar; • imaginea institutiei a fost afectata, existând publicitate negativa, cu precadere la nivel local. |
| 3 - ridicat | Producerea faptei de coruptie aduce o atingere grava modului de desfasurare a activitatii institutiei sau chiar blocheaza desfasurarea acesteia, are impact financiar important si aduce grave prejudicii de imagine institutiei. | • atingere grava adusa activitatii; • imposibilitate de îndeplinire a obiectivelor stabilite pentru domeniul de activitate sau un impact semnificativ asupra acestora; • deteriorarea pe termen mediu si lung a eficientei activitatii, întârzieri în derularea activitatilor planificate; • pierderi financiare pentru înlocuirea ori instruirea personalului, schimbarea procedurilor de desfasurare a activitatii, achizitii neplanificate de mijloace tehnice etc.; • imaginea institutiei a fost puternic afectata, existând publicitate negativa, la nivel national sau international. |

**ANEXA Nr. 4**

**Formatul registrului riscurilor de coruptie**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Identificarea si evaluarea riscurilor de coruptie | | | | | | Stabilirea masurilor de interventie | | |
| Domeniul de activitate în care se manifesta riscul de coruptie | Descrierea riscului | Cauze | Probabilitate | Impact | Expunere | Masuri de interventie | Responsabil pentru implementare | Termen/Durata de implementare |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

**ANEXA Nr. 5**

**METODOLOGIE  
de evaluare a incidentelor de integritate în cadrul autoritatilor**

**si institutiilor publice centrale**

Capitolul I  
**Dispozitii generale**

Articolul 1  
**Domeniu de aplicare**

   Prezenta metodologie se aplica autoritatilor si institutiilor publice centrale, inclusiv celor subordonate, coordonate sau aflate sub autoritate, ai caror conducatori au calitatea de ordonatori principali, secundari sau tertiari de credite.

Articolul 2  
**Definitii**

   În sensul prezentei metodologii, termenii si expresiile de mai jos au urmatoarele semnificatii:  
   a) amenintare de coruptie - actiunea sau evenimentul de coruptie care se poate produce în cadrul unei activitati specifice a unei autoritati sau institutii publice din cele prevazute la art. 1 sau al unei structuri din cadrul acestora;  
   b) incident de integritate - unul dintre urmatoarele evenimente privind situatia unui angajat al unei autoritati sau institutii publice din cele prevazute la art. 1 sau al unei structuri din cadrul acestora: încetarea disciplinara a raporturilor de munca sau de serviciu, ca urmare a savârsirii unei abateri de la normele deontologice sau de la alte prevederi similare menite sa protejeze integritatea functiei publice, inclusiv cele stabilite prin legislatie secundara si tertiara, pentru care este prevazuta aceasta sanctiune; trimiterea în judecata sau condamnarea pentru savârsirea unei infractiuni de coruptie sau a unei fapte legate de nerespectarea regimului interdictiilor, incompatibilitatilor, conflictului de interese sau declararii averilor; ramânerea definitiva a unui act de constatare emis de catre Agentia Nationala de Integritate, referitor la încalcarea obligatiilor legale privind averile nejustificate, conflictul de interese sau regimul incompatibilitatilor;  
   c) masuri de prevenire si/sau control - ansamblul actiunilor dispuse de managementul autoritatii sau institutiei publice în scopul înlaturarii sau mentinerii sub control a vulnerabilitatilor identificate ca urmare a producerii unui incident de integritate, respectiv al preîntâmpinarii producerii unor incidente de integritate similare celor produse;  
   d) procesul de evaluare a riscurilor de coruptie - serie de actiuni prin care sunt identificate, evaluate, prioritizate si gestionate prin masuri de interventie specifice vulnerabilitatile si riscurile la coruptie dintr-o autoritate sau institutie publica dintre cele prevazute la art. 1 sau al unei structuri din cadrul acestora;  
   e) responsabilul pentru implementarea metodologiei - persoana, grup de lucru sau structura din cadrul autoritatilor si institutiilor publice prevazute la art. 1, care realizeaza activitatea de obtinere si analiza a informatiilor relevante privind incidentele de integritate si propunere a masurilor de prevenire si/sau control;  
   f) risc de coruptie - probabilitatea de materializare a unei amenintari de coruptie, vizând un angajat, un colectiv profesional sau un domeniu de activitate, determinata de atributiile specifice si de natura sa produca un impact cu privire la îndeplinirea obiectivelor sau activitatilor unei autoritati sau institutii publice din cele prevazute la art. 1 sau ale unei structuri din cadrul acestora;  
   g) vulnerabilitate - slabiciune în sistemul de reglementare ori control al activitatilor, care ar putea fi exploatata, putând conduce la aparitia unei fapte de coruptie.

Articolul 3  
**Scopul metodologiei de evaluare**

   (1) Prezenta metodologie are ca scop evaluarea ex-post a incidentelor de integritate din cadrul autoritatilor sau institutiilor publice prevazute la art. 1 prin obtinerea si analiza informatiilor relevante si propunerea masurilor de prevenire si control.  
   (2) Evaluarea incidentelor de integritate reprezinta activitatea desfasurata de catre responsabilul desemnat în acest scop de catre conducatorul institutiei, constând în obtinerea si analiza de informatii relevante privind incidentele de integritate si propunerea masurilor de prevenire si/sau control.

Articolul 4  
**Protectia datelor cu caracter personal**

   Datele cu caracter personal se prelucreaza exclusiv în îndeplinirea scopului acestei metodologii, în conformitate cu prevederile legale.

Capitolul II  
**Etape în evaluarea incidentelor de integritate**

Articolul 5  
**Desemnarea responsabilului**

   (1) Conducatorul autoritatii sau institutiei publice desemneaza, prin act intern, responsabilul pentru implementarea metodologiei de evaluare a incidentelor de integritate.  
   (2) În cazul autoritatilor si institutiilor publice în cadrul carora nu se poate desemna un responsabil pentru implementarea metodologiei, atributiile privind metodologia de evaluare a incidentelor de integritate se îndeplinesc de catre institutia supraordonata în beneficiul acestora.  
   (3) Responsabilul pentru implementarea metodologiei desfasoara urmatoarele activitati:

   a) obtinerea de informatii privind incidentul de integritate;  
   b) analiza incidentului de integritate;  
   c) propunerea de masuri de prevenire si/sau control.

Articolul 6  
**Obtinerea de informatii privind incidentul de integritate**

   (1) Conducerea autoritatii sau institutiei publice, compartimentul responsabil cu activitatea de resurse umane sau alte structuri din cadrul acesteia care detin informatii cu privire la dispunerea unor masuri privind un incident de integritate sesizeaza responsabilul pentru implementarea metodologiei si transmit acestuia informatiile sau documentele necesare derularii procedurii de evaluare a incidentului de integritate, în termen de 30 de zile de la luarea la cunostinta a incidentului de integritate respectiv.  
   (2) În masura în care apreciaza ca este necesar, responsabilul pentru implementarea metodologiei poate solicita informatii Agentiei Nationale de Integritate, Directiei Nationale Anticoruptie, Parchetului de pe lânga Înalta Curte de Casatie si Justitie si altor autoritati sau institutii publice care detin informatii privind incidentul de integritate.

Articolul 7  
**Continutul analizei incidentelor de integritate**

   (1) Analiza are în vedere cu precadere urmatoarele aspecte:

   a) tipul de eveniment care constituie incidentul de integritate evaluat;  
   b) sectorul de activitate în care a intervenit incidentul de integritate si functia persoanei care l-a savârsit;  
   c) starea de fapt si modul de operare;  
   d) cadrul legislativ aplicabil si procedurile interne din cadrul autoritatii sau institutiei publice relevante pentru incidentul analizat;  
   e) cauzele incidentului de integritate, prin raportare la amenintarile si vulnerabilitatile identificate in procesul de evaluare a riscurilor de coruptie, precum si cele aferente incidentului de integritate evaluat;  
   f) durata procedurii de cercetare a faptelor ce constituie abatere disciplinara;  
   g) sanctiuni disciplinare, administrative sau, dupa caz, penale aplicate;  
   h) efectele incidentului de integritate asupra raporturilor de munca ale persoanei care a savârsit incidentul de integritate;  
   i) impactul incidentului de integritate asupra activitatii autoritatii sau institutiei publice.  
   (2) Pe baza informatiilor obtinute, responsabilul pentru implementarea metodologiei întocmeste, pentru fiecare incident de integritate produs, un raport cuprinzând informatiile prevazute la alin. (1), propuneri de masuri pentru prevenirea aparitiei unui incident similar, precum si responsabilul si termenul pentru implementarea masurilor de prevenire si/sau control propuse.  
   (3) Raportul mentionat la alin. (2) se transmite spre aprobare conducerii autoritatii sau institutiei publice.  
   (4) În ipoteza prevazuta de art. 5 alin. (2), raportul de evaluare a incidentului de integritate se comunica structurii în care a avut loc incidentul de integritate.

Articolul 8  
**Verificarea implementarii recomandarilor**

   Conducerea autoritatii sau institutiei publice dispune verificarea periodica a modului de realizare a masurilor aprobate conform art. 7 alin. (3) si informarea responsabilului pentru implementarea metodologiei.

Capitolul III  
**Dispozitii finale**

Articolul 9  
**Raportarea catre Secretariatul tehnic al Strategiei nationale anticoruptie**

   (1) Responsabilul pentru implementarea metodologiei elaboreaza un raport anual privind evaluarea incidentelor de integritate, care se aproba de catre conducerea autoritatii sau institutiei publice, se publica pe site-ul acesteia si se transmite catre Secretariatul tehnic al Strategiei nationale anticoruptie pâna la data de 31 martie a anului urmator. Continutul raportului este prevazut în anexa nr. 6 la hotarâre.  
   (2) În vederea evaluarii impactului aplicarii metodologiei la nivel national, Secretariatul tehnic al Strategiei nationale anticoruptie întocmeste rapoarte anuale de monitorizare, pe baza informatiilor transmise de autoritatile si institutiile prevazute la art. 1.  
   (3) Secretariatul tehnic al Strategiei nationale anticoruptie publica anual pe portalul SNA lista incidentelor de integritate si a masurilor de prevenire a reaparitiei acestora.

Articolul 10  
**Valorificarea informatiilor în procesul de evaluare a riscurilor de coruptie**

   (1) Datele cuprinse in raportul mentionat la art. 7 alin. (2) se valorifica si în procesul de evaluare a riscurilor de coruptie desfasurat la nivelul autoritatilor si institutiilor publice.  
   (2) Planul de integritate al autoritatii sau institutiei publice se actualizeaza corespunzator masurilor de prevenire si control mentionate la art. 7 alin. (2).

**ANEXA Nr. 6**

**Format de raport anual de evaluare a incidentelor de integritate**

**I. Incidente de integritate**

|  |  |  |
| --- | --- | --- |
| Nr. total de incidente de integritate | | |
| Tipul de fapte | Nr. de abateri de la normele deontologice sau de la alte prevederi similare menite sa protejeze integritatea functiei publice |  |
|  | Nr. de infractiuni de coruptie sau de fapte legate de nerespectarea regimului interdictiilor, incompatibilitatilor, conflictului de interese sau declararii averilor |  |
|  | Nr. de încalcari ale obligatiilor legale privind averile nejustificate, conflictul de interese sau regimul incompatibilitatilor |  |
| Structura/Compartimentul/Directia/Sectorul de activitate în care au intervenit incidente de integritate | |  |
| Functiile persoanelor care au savârsit incidentele de integritate | Nr. de fapte savârsite de persoane cu functii de conducere |  |
| Nr. de fapte savârsite de persoane cu functii de executie |  |
| Nr. de sanctiuni aplicate | Nr. de sanctiuni disciplinare |  |
| Nr. de sanctiuni administrative |  |
| Nr. de sanctiuni penale |  |
| Durata medie a procedurilor de cercetare a faptelor ce constituie abateri disciplinare | |  |

**II. Masuri de prevenire si/sau control**

|  |  |
| --- | --- |
| Nr. total de masuri propuse: | |
| Descrierea masurilor | Stadiul implementarii |
| 1. |  |
| 2. |  |
| 3. |  |